CELEX: 32018D0717
Language: el
Date: 2018-05-14 00:00:00
Title: Απόφαση (ΚΕΠΠΑ) 2018/717 του Συμβουλίου, της 14ης Μαΐου 2018, για την τροποποίηση της απόφασης (ΚΕΠΠΑ) 2015/778 για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση SOPHIA της EUNAVFOR MED)

16.5.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 120/10
            
         ΑΠΌΦΑΣΗ (ΚΕΠΠΑ) 2018/717 ΤΟΥ ΣΥΜΒΟΥΛΊΟΥ
   της 14ης Μαΐου 2018
   για την τροποποίηση της απόφασης (ΚΕΠΠΑ) 2015/778 για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση SOPHIA της EUNAVFOR MED)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 18 Μαΐου 2015, το Συμβούλιο εξέδωσε την απόφαση (ΚΕΠΠΑ) 2015/778 (1) για στρατιωτική επιχείρηση της ΕΕ στη Νότια Κεντρική Μεσόγειο (επιχείρηση SOPHIA της EUNAVFOR MED) συμβάλλοντας στην εξάρθρωση του επιχειρηματικού μοντέλου των δικτύων παράνομης διακίνησης και εμπορίας ανθρώπων στη Νότια Κεντρική Μεσόγειο.
            
         
               (2)
            
            
               Στις 20 Ιουνίου 2016 το Συμβούλιο εξέδωσε την απόφαση (ΚΕΠΠΑ) 2016/993 (2), με την οποία τροποποιήθηκε η απόφαση (ΚΕΠΠΑ) 2015/778 με παράταση της εντολής της επιχείρησης, με στόχο ιδίως τη συμβολή στην ανταλλαγή πληροφοριών και στην εφαρμογή του εμπάργκο όπλων του ΟΗΕ στα ανοικτά των ακτών της Λιβύης.
            
         
               (3)
            
            
               Στις 19 Δεκεμβρίου 2016, το Συμβούλιο εξέδωσε την απόφαση (ΚΕΠΠΑ) 2016/2314 (3) και, στις 25 Ιουλίου 2017, την απόφαση (ΚΕΠΠΑ) 2017/1385 (4), με τις οποίες ενισχύθηκαν οι εξουσιοδοτήσεις προς την επιχείρηση SOPHIA της EUNAVFOR MED για την ανταλλαγή πληροφοριών με αρμόδιους φορείς.
            
         
               (4)
            
            
               Στις 20 Μαρτίου 2018, η Επιτροπή Πολιτικής και Ασφάλειας συμφώνησε ότι, προκειμένου να βελτιωθεί η ανταλλαγή πληροφοριών με σχετικές αρχές επιβολής του νόμου των κρατών μελών και σχετικούς οργανισμούς της Ένωσης, η επιχείρηση SOPHIA της EUNAVFOR MED δύναται να περιλάβει κυψέλη πληροφοριών σχετικά με εγκλήματα (CIC) στο πλαίσιο της επιχείρησης.
            
         
               (5)
            
            
               Η επεξεργασία δεδομένων προσωπικού χαρακτήρα από μέλη του προσωπικού της CIC είναι ανάγκη να συνάδει προς το άρθρο 8 του Χάρτη των Θεμελιωδών Δικαιωμάτων της Ευρωπαϊκής Ένωσης.
            
         
               (6)
            
            
               Η απόφαση (ΚΕΠΠΑ) 2015/778 θα πρέπει να τροποποιηθεί αναλόγως.
            
         
               (7)
            
            
               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ένωσης που έχουν συνέπειες στην άμυνα. Συνεπώς, η Δανία δεν συμμετέχει στην έκδοση της παρούσας απόφασης, δεν δεσμεύεται από αυτήν ούτε υπόκειται στην εφαρμογή της, ενώ επίσης δεν συμμετέχει στη χρηματοδότηση αυτής της επιχείρησης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 8 της απόφασης (ΚΕΠΠΑ) 2015/778, προστίθεται η ακόλουθη παράγραφος:
   
      «4.   Η επιχείρηση SOPHIA της EUNAVFOR MED δύναται να περιλάβει κυψέλη πληροφοριών σχετικά με εγκλήματα («CIC»), αποτελούμενη από προσωπικό των σχετικών αρχών επιβολής του νόμου κρατών μελών και των οργανισμών της Ένωσης που παρατίθενται στην παράγραφο 3 του παρόντος άρθρου, προκειμένου να διευκολύνει την παραλαβή, συλλογή και διαβίβαση πληροφοριών, συμπεριλαμβανομένων των δεδομένων προσωπικού χαρακτήρα, σχετικά με την παράνομη διακίνηση και εμπορία ανθρώπων, το εμπάργκο όπλων στη Λιβύη, την παράνομη διακίνηση όπως αναφέρεται στο άρθρο 2β παράγραφος 4, καθώς και εγκλήματα σχετικά με την ασφάλεια της επιχείρησης.
      Η επεξεργασία δεδομένων προσωπικού χαρακτήρα σε αυτό το πλαίσιο διενεργείται σύμφωνα με το δίκαιο του κράτους σημαίας του σκάφους επί του οποίου ευρίσκεται η CIC και, όσον αφορά το προσωπικό των οργανισμών της Ένωσης, σύμφωνα με το νομικό πλαίσιο που ισχύει για τους αντίστοιχους οργανισμούς.».
   
   Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.
   
      Βρυξέλλες, 14 Μαΐου 2018.
      
         
            Για το Συμβούλιο
         
         
            Η Πρόεδρος
         
         E. ZAHARIEVA
      
   
   
      (1)  Απόφαση (ΚΕΠΠΑ) 2015/778 του Συμβουλίου, της 18ης Μαΐου 2015, για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση SOPHIA της EUNAVFOR MED) (ΕΕ L 122 της 19.5.2015, σ. 31).
   
      (2)  Απόφαση (ΚΕΠΠΑ) 2016/993 του Συμβουλίου, της 20ής Ιουνίου 2016, για την τροποποίηση της απόφασης (ΚΕΠΠΑ) 2015/778 για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση SOPHIA της EUNAVFOR MED) (ΕΕ L 162 της 21.6.2016, σ. 18).
   
      (3)  Απόφαση (ΚΕΠΠΑ) 2016/2314 του Συμβουλίου, της 19ης Δεκεμβρίου 2016, για την τροποποίηση της απόφασης (ΚΕΠΠΑ) 2015/778 για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση SOPHIA της EUNAVFOR MED) (ΕΕ L 345 της 20.12.2016, σ. 62).
   
      (4)  Απόφαση (ΚΕΠΠΑ) 2017/1385 του Συμβουλίου, της 25ης Ιουλίου 2017, για την τροποποίηση της απόφασης (ΚΕΠΠΑ) 2015/778 για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (επιχείρηση SOPHIA της EUNAVFOR MED) (ΕΕ L 194 της 26.7.2017, σ. 61).